**Z A P I S N I K**

3. seje sveta šole II. gimnazije Maribor, dne 19. 5. 2015

Prisotni: mag. V. Brantuša, S. Cvar, dr. M. Jagodič, mag. I. Ketiš, dr. L. Kodrin, mag. I. Lorenčič, A. Polajžar, J. Šnuderl in M. Šobernik

Opravičeno odsotni: S. Gril, J. Holc in T. Petrović

Odsotni: M. Mikić, M. Mladič in J. Pušič

Dnevni red:

1. Potrditev zapisnikov prejšnjih sej Sveta šole v šolskem letu 2014/15
2. Sprejem Finančnega načrta II. gimnazije Maribor za leto 2015
3. Druge aktualne informacije

**Ad. 1. Potrditev zapisnikov prejšnjih sej**

Predsednica sveta šole je prebrala dnevni red in povedala, da je bil zapisnik zadnje redne seje posredovan v pregled skupaj z vabilom in ostalim gradivom, imeli pa smo tudi dve korespondenčni seji (v zvezi z dodatno strokovno pomočjo in omejitvijo vpisa). Na zapisnike ni bilo pripomb.

**Zapisniki so bili soglasno potrjeni.**

**Ad 2. Sprejem Finančnega načrta II. gimnazije Maribor za leto 2015**

G. ravnatelj je povedal, da je vsebinski del načrta preslikava LDN 2014/2015. V letošnjem letu se kadrovska struktura ne bo spremenila. Cilji so večinoma doseženi, kazalniki pokažejo nekaj odstopanj do katerih je prišlo zaradi gospodarske krize. Naslednje leto moramo izdelati načrt za novo petletno obdobje 2016-2021.

Načrtovanje virov je za našo šolo stabilno, ker nimamo težav z vpisom, kar velja za vse večje šole.

Ga. Šobernik je na kratko opisala še finančni del načrta:

Priloga 1

* Ad Futura je zmanjšala financiranje za dijake mednarodne mature,
* sredstva šole so se zmanjšala tudi zato, ker je večji uporabnik telovadnice odpovedal najem zaradi lastnih finančnih težav,
* povečanje sredstev načrtujemo na področju podjemnih in avtorskih pogodb, ker le-te več ne bodo financirane iz projektov,
* zvišanje sredstev je načrtovano tudi zaradi sprostitve napredovanj,
* KAD je zmanjšan in
* skupaj načrtujemo rahli dobiček.

Priloga 2

* prikazuje načelo denarnega toka, torej kako sredstva prihajajo in kako jih trošimo,
* na zadnji seji sveta šole je bila potrjena nabava iz presežka in
* šolsko ministrstvo vedno opozori na morebitne nepravilnosti in takrat jim moramo poslati popravke.

A.Polajžar je vprašal zakaj so ukinili sredstva Ad Future, pa mu je g. ravnatelj odgovoril, da zaradi krize in ne zaradi neučinkovitosti – letos več ne bodo financirali dijaških domov. Dodal je, da je veliko zanimanja za vpis Rusov samoplačnikov.

**Sklep 1: Finančni načrt II. gimnazije Maribor za leto 2015 je bil soglasno potrjen.**

Ker več ni bilo vprašanj, je bila 3. redna seja sveta šole zaključena ob 18.20.

Zapisala: Predsednica sveta šole:

Tatjana Zagoranski Sanja Cvar